**SPLITSKA OBALA d.o.o.,**

**Split, Kralja Zvonimira 14, MBS 060264886, OIB 89801268320**

**D i r e k t o r**

raspisuje

**N A T J E Č A J**

**ZA ZAKUP POSLOVNIH PROSTORA U SKLOPU KPK BAČVICE**

**PRIKUPLJANJEM PISANIH PONUDA**

**I**

Raspisuje se Natječaj za zakup poslovnog prostora koji se nalazi u sklopu KPK Bačvice na etaži I kata u Splitu, Preradovićevo šetalište 2, prikupljanjem pisanih ponuda:

|  |  |  |  |  |
| --- | --- | --- | --- | --- |
| Red.broj | Oznaka prostora | Površina zatvorenog i otvorenog/terase poslovnog prostora u m2 | Početna cijena KN /m2 mjesečno (BEZ PDV-a) | Jamčevina u KN za pojedini poslovni prostor po natječaju |
| **ETAŽA I KATA** |
| 1. | 5.7.;5.8.;5.9; 5.10; 5.11 zatvoreni poslovni prostor | 122,55 | 60,00 | 17.752,80 |
| 5.7.;5.8.;5.9; 5.10; 5.11 otvoreni poslovni prostor/terasa | 50,78 | 30,00 |

**Istaknute početne cijene izražene su bez PDV-a koji se dodaje na uslugu zakupa.**

Istaknute početne cijene utvrđene su sukladno *''Odluci o visini zakupnine za poslovni prostor oznake 5-7, 5-8, 5-9, 5-10, 5-11 u sklopu kupališno-poslovnog kompleksa Bačvice (treće održavanje natječaja)''*.

Splitska obala d.o.o. zadržava pravo izmjene cijene postignute na natječaju tijekom trajanja zakupa. Izmjena se može vršiti ukoliko srednji tečaj eura prema tečajnoj listi HNB-a naraste više od 0,5 % (nulacijelihpet posto) u odnosu na srednji tečaj eura prema tečajnoj listi HNB-a na dan potpisivanja Ugovora o zakupu (odnosi se na korisnika po potpisivanju ugovora).

Poslovni prostor ima priključke vode i struje.

Kontakt osoba za pregled prostora: Đani Krstičević, 091 604 6203

**II**

 **UVJETI NATJEČAJA:**

1. Rok za podnošenje pisanih ponuda je **29. prosinca 2015. godine do 1200 sati**.

 Oglas će biti objavljen i na **WEB stranici SPLITSKE OBALE d.o.o., www.splitskaobala.hr**

 **2.** Ponude treba dostaviti u zatvorenim omotnicama na adresu: Splitska obala d.o.o. Kralja Zvonimira 14, Split, sa naznakom: **"Zakup poslovnog prostora na Bačvicama (broj poslovnog prostora, naznaka rednog broja zatvorenog i otvorenog poslovnog prostora) - Ne otvaraj"**.

 **3. PONUDA MORA SADRŽAVATI:**

 **3.1.** naznaku rednog broja i naznaku prostora za kojeg se daje prijava,

 **3.2.** iznos zakupnine koji se nudi izražen u KN/m2,

 **3.3.**potvrdu o uplaćenoj jamčevini, te točan broj računa i naziv banke radi

 eventualnog povrata iste,

  **3.4.** potvrdu o uplati 100,00 kn na ime troškova natječaja,

 **3.5.** opis djelatnosti koja će se obavljati u prostoru je ugostiteljstvo i ostale uslužne djelatnosti;

 **3.6.a) za pravne osobe:** naziv društva i adresu, OIB, presliku izvatka iz sudskog

 Registra (svih eventualnih rješenja) iz kojeg mora biti vidljivo koji su članovi

 društva odnosno osnivači i osobe ovlaštene za zastupanje, te djelatnost

 društva, preslika Obavijesti o razvrstavanju poslovnog subjekta prema NKD-u

 Državnog zavoda za statistiku, BON-1 i BON-2 (ne stariji od 30 dana od dana objave natječaja u javnom glasilu), potvrda porezne uprave o stanju duga (ne starija od 30 dana od dana objave natječaja u javnom glasilu)

 **b) za fizičke osobe**: ime i prezime s adresom, OIB, presliku osobne iskaznice,

 **te, samo ako osoba obavlja samostalnu djelatnost,** presliku izvatka iz

obrtnog registra odnosno rješenja nadležnog ministarstva, te preslika Prijave

 poreza na dohodak za 2014.g. s potvrdom zaprimanja od Ministarstva

 financija, Porezne uprave.

 **3.7.** dokaz nadležnog Ureda za obranu u izvorniku da je ponuditelj osoba iz

 članka 58. Zakona o pravima hrvatskih branitelja iz Domovinskog rata i

 članova njihovih obitelji ("Narodne novine", broj: 174/04) kao i uvjerenje

 Hrvatskog zavoda za mirovinsko osiguranje da nije korisnik mirovine, sve ako

 Ponuditelj traži prednost pri izboru po osnovi istog

 **3.8.** ovjerenu izjavu o prihvaćanju uvjeta natječaja koja mora sadržavati i slijedeće:

 „Ponuditelj se odriče bilo kakvih prava ili novčanih naknada po osnovi

 eventualnih budućih ulaganja u poslovnom prostoru odnosno po osnovi

 uređenja poslovnog prostora.“

  **3.9.** potvrdu Upravnog odjela za financije Grada Splita da ne postoji dospjelo

dugovanje prema Gradu Splitu po bilo kojoj osnovi.

 Ponude koje ne budu sadržavale sve naprijed navedene podatke smatrat će se neurednima te će se odbaciti kao i ona ponuda za koju se utvrdi da iznos jamčevine i troška natječaja nisu dostavljeni na žiro-račun Splitske obale d.o.o. do dana otvaranja ponuda.

 **4.** Javni natječaj može se provesti i ako sudjeluje samo jedan natjecatelj.

 **5.** Jamčevina za zakup poslovnog prostora uplaćuje se u kunama i to na žiro-račun: **Splitska obala d.o.o. IBAN broj: HR3424020061100706819,** a trošak natječaja u iznosu od 100,00 kn uplaćuje se također na prethodni žiro-račun.

 Natjecateljima koji ne budu izabrani, jamčevina će biti vraćena odmah nakon izvršenog izbora u nominalnom iznosu, dok će se izabranom natjecatelju jamčevina kompenzirati sa zakupninom.

 Iznos od 100,00 kn na ime troškova natječaja ponuđačima se ne vraća.

 **6.** Izabrani ponuditelj dužan je preuzeti poslovni prostor i sklopiti ugovor o zakupu poslovnog prostora sa Splitskom obalom d.o.o., prema uvjetima iz natječaja, u roku od 30 dana od dana dostavljanja obavijesti o izboru za najpovoljnijeg ponuditelja na adresu iz ponude, bez obzira je li dostava uredno iskazana ili ne, odnosno, samo u slučaju neuspjele dostave, u roku od 30 dana od objave izbora na oglasnoj ploči Splitska obala d.o.o..

 **7.** Prije sklapanja ugovora, izabrani ponuditelj je dužan, Splitskoj obali d.o.o. dostaviti dokaz da ispunjava uvjete za obavljanje opisane djelatnosti i to kao izvornu ispravu, kako slijedi:

 - izabrani ponuditelj pravna osoba - izvadak iz sudskog registra ne stariji od 15 dana

 - izabrani ponuditelj fizička osoba – obrtnik - izvadak iz obrtnog registra ne stariji

 od 15 dana.

 **8.** Izabrani ponuditelj je dužan, na ime jamstva za izvršenje obveza iz ugovora o zakupu, uplatiti Splitskoj obali d.o.o. garantni polog u visini dvomjesečne zakupnine (postignuta cijena s PDV-om), te predati Splitskoj obali d.o.o. bjanko zadužnicu na 500.000,00 kuna (petstotisuća kuna) prije potpisa ugovora o zakupu.

 **9.** Ako izabrani zakupnik ne ispuni uvjete iz točke 6., 7. i 8. ovog natječaja, smatrat će se da je odustao od ponude i gubi pravo na povrat jamčevine, a poziv za zaključivanje ugovora pod istim uvjetima uputit će se slijedećem najpovoljnijem ponuditelju.

 **10.** Ugovor o zakupu sklapa se na rok od 5 godina s mogućnošću produljenja istog kao ovršna isprava kod javnog bilježnika, a trošak solemnizacije snosi zakupnik.

 **11**. Splitska obala d.o.o.obvezuje se poslovni prostor predati u posjed izabranom zakupniku u roku od 10 dana po zaključenju ugovora o zakupu.

 **12.** Poslovni prostor se daje u viđenom stanju.

 Zakupnik se obvezuje o svom trošku prostor urediti i ishoditi svu potrebitu dokumentaciju za minimalno tehničke uvjete, te o svom trošku ishoditi minimalno tehničke uvjete za namjenu prostora koju je iskazao u svojoj ponudi, uz prethodnu suglasnost Splitske obale d.o.o.

 Zakupnina, bez obzira na početak obavljanja djelatnosti, dospijeva, odnosno plaća se odmah ili najkasnije u roku od tri mjeseca nakon ulaska u posjed u kojem slučaju će se rok utvrditi zapisnikom o primopredaji prostora.

 Troškovi uređenja, investicijskog i tekućeg održavanja spadaju na teret zakupnika bez prava na povrat uloženih sredstava.

 **13.** Prednost pri izboru najpovoljnijeg ponuditelja imaju prema slijedećem redoslijedu:

1. ponuditelj koji uplati dvogodišnju zakupninu za navedeni prostor po cijeni iz natječaja pod uvjetom da prihvati najveću ponuđenu cijenu i koji u tom slučaju treba, uz ponudu, dostaviti dokaz o uplati dvogodišnje zakupnine;

 2. ponuditelj koji uplati jednogodišnju zakupninu za navedeni prostor po cijeni iz natječaja pod uvjetom da prihvati najveću ponuđenu cijenu i koji u tom slučaju treba, uz ponudu, dostaviti dokaz o uplati jednogodišnje zakupninepod uvjetom da prihvati najveću ponuđenu cijenu;

 3. osoba iz čl. 58. Zakona o pravima hrvatskih branitelja iz Domovinskog rata i članova njihovih obitelji ("Narodne novine", broj: 174/04) uz slijedeće uvjete: da prihvate najveću ponuđenu cijenu, da nisu korisnici mirovine niti primaju plaću (dohodak od nesamostalnog rada) , a koje pravo mogu iskoristiti samo jednokratno.

 Pravo prvenstva na sklapanje Ugovora o zakupu nemaju pravne osobe čiji je osnivač ili suosnivač osoba iz prethodnog stavka.

 Kod ponuditelja iz ove točke pod 1. i 2., odnosno 3, ukoliko se dvogodišnja ili jednogodišnja zakupnina plati unaprijed, navedena Izjava pod 3.8. o prihvaćanju uvjeta natječaja ovjerena kod javnog bilježnika mora sadržavati i slijedeće:

 „Ponuditelj je suglasan da će eventualnu razliku uplaćene dvogodišnje odnosno jednogodišnje zakupnine po početnoj cijeni iz natječaja do dvogodišnje odnosno jednogodišnje zakupnine po najvećoj ponuđenoj cijeni, uplatiti prije potpisivanja ugovora o zakupu.

 Ponuditelj je suglasan da se dvogodišnja odnosno jednogodišnja zakupnina plaćena unaprijed smatra garantnim pologom."

 **14.** Ne prihvaća se ponuda:

 - natjecatelja koji ima dugovanja prema Gradu Splitu i/ili Splitskoj obali d.o.o. po bilo kojoj osnovi zaključno s mjesecom koji prethodi mjesecu podnošenja ponude za natječaj,

 - natjecatelja pravne osobe čiji osnivač ili suosnivač ima dugovanja prema Gradu Splitu i/ili Splitskoj obali d.o.o. po bilo kojoj osnovi zaključno s mjesecom koji prethodi mjesecu podnošenja ponude za natječaj,

 - natjecatelja koji vodi sudski spor s Gradom Splitom i/ili Splitskom obalom d.o.o. ili natjecatelja pravne osobe čiji je osnivač ili suosnivač u sporu s Gradom Splitom i/ili Splitskom obalom d.o.o.

 **15.** Splitska obala d.o.o. zadržava pravo da nakon isteka roka natječaja poništi natječaj u cijelosti ili djelomično bez iznošenja razloga.

**III**

 **1.** Informacije i pregled raspoložive dokumentacije natjecatelji mogu dobiti u Splitskoj obali d.o.o., ulica Kralja Zvonimira 14/XI., Split, svakim radnim danom od 9,00 do 12,00 sati, telefon broj: 091 604 6203

1. Otvaranje ponuda obavit će se javno dana 29. prosinca 2015. godine u 1200 sati u prostorijama SPLITSKE OBALE d.o.o. na adresi Kralja Zvonimira 14/XI (Split).

 **3.** Sudionici natječaja bit će obaviješteni o rezultatima natječaja u roku od 8 dana od dana kada direktor donese odluku o izboru.